google/wiki40b huggingface dataset:
Ivo Ramjalg

Ivo Ramjalg (27. november 1918 Toržok, Tveri kubermang, Venemaa – 16. märts 1994 Viljandi) oli Eesti arstiteadlane ja kirurg.

Elulugu

Ivo Ramjalg oli postiametniku poeg.
Lõpetas 1937 Viljandi Maakonna Poeglaste Gümnaasiumi ja 1946 TÜ arstiteaduskonna. 1946–1951 TÜ üldkirurgia kateedri assistent, 1951–1952 hospitaalkirurgia kateedri assistent, 1952–1960 Jõhvi haigla kirurgia osakonna juhataja, 1960–1962 Viljandi Rajooni Keskhaigla kirurg, 1962–1968 kirurgia osakonna juhataja, 1968–1978 peaarsti asetäitja ravi alal, 1978–1994 haiglas ja polikliinikus kirurg.
Kristjan Jaak Petersoni monument

Kristjan Jaak Petersoni monument on püstitatud eesti luuletaja Kristjan Jaak Petersoni mälestuseks. Monument asub Tartus Toomemäel. Selle autorid on skulptor Jaak Soans ja arhitekt Allan Murdmaa.
Monument avati 1983. aastal.
Kloodi külanõukogu

Kloodi külanõukogu oli külanõukogu Eesti NSV-s aastatel 1945–1954.  
Külanõukogu moodustati 1945 septembris Virumaal Rakvere vallas. Külanõukogu keskus asus Kloodi külas.
Seoses maakondade ja valdade likvideerimise ning maarajoonide moodustamisega arvati Kloodi külanõukogu 1950 septembris Rakvere rajooni koosseisu.
1954 juunis Kloodi külanõukogu likvideeriti ja selle territoorium liideti Rakvere külanõukoguga.
Sergei Sazonov (Venemaa välisminister)

Isiklikku

Tema kälimees oli Pjotr Stolõpin.
Illán de Vacas

Illán de Vacas on asula ja vald Hispaanias Castilla–La Mancha autonoomses piirkonnas Toledo provintsis.
2008. aasta andmeil oli elanike arv 6, 2009. aastal 5.
Vallavanem on alates 1983. aastast Julián Renilla Bru.
Tartu Tütarlaste Gümnaasium

Tartu Tütarlaste Gümnaasium oli kool Tartus, mis alustas tegevust 15. septembril 1919.
Kool nimetati 1934. aastal ümber Tartu 2. Gümnaasiumiks ja 1940. aastal Tartu 2. Keskkooliks, 1944. aastal aga Tartu 3. Keskkooliks. 2013. aastast kannab kool nime Tartu Raatuse Kool.
Kuldsuud Põltsamaal

Kuldsuud Põltsamaal on iga-aastane üleriigiline gümnaasiumiõpilaste kõnevõistlus ja -laager Põltsamaal.
Seda korraldab Põltsamaa Ühisgümnaasium alates aastast 2001.
Kuldsuud Põltsamaal on laager, mis on samal ajal ka kõnevõistlus. Tavaliselt algab päev kõnevõistlusega ning jätkub õpitubade ja pannkoogikohvikuga. Pannkoogikohvikut korraldavad igal aastal kodundusklassi õpilased koos õpetaja Eve Oroga.
Valge Maja

Ajalugu

Linnaplaneerija Pierre L'Enfant valis välja Valge Maja asukoha. Välja kuulutatud projektikonkursi võitis arhitekt James Hoban. Esitatud projektide hulgast valis võitja välja president George Washington. Washington tundis Hobanit hästi ja oli ta ise kutsunud tööle Philadelphiasse, mis 1790–1800 oli USA pealinn. Kuid ta polnud Hobani projektiga siiski päris rahul, pidades seda liiga väikeseks, mitte piisavalt monumentaalseks ja puuduvate kaunistustega majaks. Tema soovil muudeti hoone maapealne osa kolmekorruselisest kahekorruseliseks ja kõrvutiste akende arvu fassaadil suurendati 9-lt 11-le.
Valge Maja nurgakivi pandi paika 1792 ja esimese presidendina kolis sinna sisse John Adams 1800.
1812. aasta sõjas süütasid britid maja põlema, säilisid vaid välisseinad. Pärast sõda maja taastati ja värviti valgeks, et varjata suitsukahjustusi.
Esialgu nimetati hoonet Presidendipaleeks, Presidendi häärberiks ja Presidendi majaks. Vanim tõend tema avaliku nimetamise kohta Valgeks majaks pärineb aastast 1811. Tema ametlik nimi oli Täidesaatva võimu häärber (Executive Mansion), kuni president Theodore Roosevelt kehtestas 1901 ametlikuks nimeks Valge Maja – Washington. Praegune sõnastus "Valge Maja" pärineb presidendi Franklin Roosevelti valitsusajast.
Valges Majas on 132 tuba, 35 vannituba, 6 korrust, 412 ust, 147 akent, 28 kaminat, 8 treppi, 3 lifti, tenniseväljak, keeglirada, kino, jooksurada ja bassein.
Tuntuim ruum Valges Majas on presidendi tööruum Ovaalkabinet.
Valge Maja hooneid on tänapäeval mitu (the White House Complex). Keskel asub peamaja (Executive Residence), kus paiknevad presidendi eluruumid ning ametlike tseremooniate ja vastuvõttude saalid. Peamaja kõrval asuvad Idatiib (East Wing) ja Läänetiib (West Wing). Ida- ja Läänetiiba ühendavad peamajaga Sammastikud (Colonnade). 
Läänetiivas paikneb Ovaalkabinet, valitsuskabineti saal (Cabinet Room) presidendi töökohtumisteks ja valitsuskabineti koosolekuteks; konverentsi-, kommunikatsiooni- ja kriisikeskus (Situation Room), pressisaal (Press Briefing Room) ning Roosevelti saal (Roosevelt Room).
Läänetiiva vastas asub Presidendi Kantselei hoone (Executive Office).
Moodne aeg

"Moodne aeg" on kirjastuse Varrak aastast 2001 väljaantav raamatusari.
Raamatusarja "Moodne aeg" eelkäijaks oli kirjastuse Varrak aastatel 1994–2001 väljaantud raamatusari "Iiris", mis aastal 2001 jagunes kaheks raamatusarjaks: "Moodne aeg" ja "20. sajandi klassika".
James Patrick Stuart

James Patrick Stuart (sündinud 16. juunil 1968 Encinos Californias) on Ameerika Ühendriikide tele- ja filminäitleja.
Nyen

Nyen (rootsi keeles Nyen, saksa keeles Nyenschantz, soome keeles Nevanlinna, vene keeles Канцы) oli 17. sajandil Rootsi linn Ohta jõe ühinemiskohas Neeva jõega (praeguse Peterburi territooriumil). 
Jakob De la Gardie sõjakäigu järel Moskva tsaaririiki kontrollisid Jakob De la Gardie väed tsaar Vassili IV-ga sõlmitud lepingu kohaselt Rootsile lubatud alasid. 1611. aastal valis ta Ohta jõe suudmes (praeguse Peterburi territooriumil) uue Nyeni kaitserajatise asukoha ja alustas Nyenskansi kindluse ehitamist. 1617. aastal sõlmitud Stolbovo rahulepinguga sai Rootsi kuningriik oma Rootsi Ingeri valdusse maa-alad Jäämerest Maanselja mägimaa, Laadoga järve Neeva jõgikonna Ingerimaa ja Peipsi idaranna kaudu Väinajõeni.
Gustav II Adolf langetas 17/27. juunil 1632 otsuse rajada Neeva jõe äärde ja teistesse sobivatesse kohtadesse Karjalas ja Ingerimaal linnad, andes neile 6 aastaks maksuvabastuse. Kuninga surma tõttu jäi see otsus täitmata, kuid Kristiina eestkostevalitsus kinnitas 28. septembril 1638 soovi võtta linna rajamine uuesti käsile. Alalise linnaõiguse sai Nyen 20. septembril 1642. Kuni 1651. aastani (üleviimiseni Narva) oli Nyen Rootsi Ingeri pealinn. Takistuseks Nyeni asutamisele ja arengule oli ka Tallinna, Narva ja Viiburi protest uue Läänemerel konkureeriva kaubanduslinna asutamise vastu.   
Linna juhtis raad, mille koosseisu kuulus kuni 3 bürgermeistrit ja 5–7 raehärrat. 14/24. juunil 1640 oli linnal 67 meessoost kodanikku. Elanikke oli 1642. aastal 471, neist 232 naissoost ja 239 meessoost. Hiljem elanike arv kasvas 2500-ni.
5. juunil 1656 põletasid linna maha Vene väed Pjotr Potjomkini juhtimisel, kuid pärast Kärde rahu sõlmimist linn taastati. 
Nyenskansi kindlus koos Nyeni linnaga langes venelaste kätte ja hävitati 12. mail (Rootsi kalendri järgi 2. mail, Juliuse kalendri järgi 1. mail) 1703. 
Vene ja nõukogude historiograafias on Nyeni olemasolu üldiselt maha vaikitud, kuna see ei sobinud kontseptsiooniga Peterburi asutamisest tühjale kohale.
One Penn Plaza

One Penn Plaza on 229-meetri kõrgune ja 57-korruseline kõrghoone, mis valmis 1972. aastal Midtown Manhattanis ning joondub Pennsylvania Stationi ja Madison Square Gardeni järgi. Pilvelõhkuja on Pennsylvania Plaza ärikvartali kõrgeim ehitis.
Kontorihoone aadress on 1 Pennsylvania Plaza ning see asub 33rd Street ja 34th Street tänava vahel.
Taivo Killing

Taivo Killing (sündinud 30. augustil 1951 Pärnus) on Eesti sõudja ja sõudetreener, Matti Killingu vend.
Lõpetas 1974 Pärnu õhtukooli. Alustas treeninguid 1960 Pärnu Kalevi sõudebaasis Juhan Miti juhendamisel.
Maroko lipp

Maroko lipp on Maroko riigilipp.
Lipu punasel kangal on musta raamiga roheline pentagramm. Maroko lipp on punane olnud juba alates 12. sajandist, aastatel 1666–1915 oligi lipuks täiesti punane plagu. Pentagramm lisati 1915. aastal.
Kia Motors

Kia Motors (korea keeles 기아자동차(주); 起亞自動車(株) [hjondee džadongtša (džu)]) on tehnikat ja tehnikaseadmeid ning autosid tootev suurkorporatsioon Lõuna-Koreas.
Ettevõtte nimi tuleb hiina-korea sõnast ki 'välja tulema, tõusma', millele lisandub a, mis tähendab Aasiat. Niisiis tähendab ettevõtte nimi umbkaudu 'Aasiast tõusma' või 'Aasiast välja tulema'.
Kia Motors on Lõuna-Korea vanim autotootja. See asutati 9. juunil 1944 terasest torusid ja jalgrattaosi tootva ettevõttena Kyungsung Precision Industry. 1951 hakkas ettevõte tootma jalgrattaid. 1952 võttis ta endale praeguse nime. 1957 hakkas ta tootma mootorrattaid, 1962 veoautosid ja 1974 sõiduautosid. Kia tootis mitmesuguseid sõiduautosid peamiselt Mazda põhjale ning müüs neid nii kodu- kui välismaal. 1986 algas koostöö Ford Motor Companyga ja 1994 sisenes Kia ka USA turule.
1997 toimunud Aasia finantskriisi käigus läks Kia pankrotti. 1998 korraldati pankrotivara oksjon, millel osalesid Ford ja Hyundai Motor Company. Viimane tegi suurema pakkumise ja omandas ettevõttest 51%. Kia jätkas tootmist, aga viimasel ajal on Hyundai teinud ettevõttesse divesteeringuid, mistõttu tema omandus ettevõttes oli 2011. aasta seisuga 49,2%.
Eesti turul on Kia olnud alates aastast 1995.
Đà jõgi

Đà jõgi [daa] ('Must jõgi'; vietnami keeles sông Đà) on jõgi Hiinas ning Vietnami loodeosas, Hồng Hà tähtsaim (parempoolne) lisajõgi.
Jõgi saab alguse Yunnani-Guizhou lavamaalt Yunnani provintsist, kus pikem Babiyani jõgi suubub Vietnami lähedal Amo jõkke; Vietnamis saab Amo jõgi Đà jõe nime. Ta voolab peamiselt sügavas orus loode-kagu-suunas. Đà on Lai Châu provintsi ja Điện Biêni provintsi piirijõgi. Ta voolab Hồng Hà jõest lõuna pool sellega enam-vähem rööbiti ning suubub Phú Thọ provintsis umbes 50 km Hanoist kirdes Hồng Hà'sse. Pikkus on umbes 1000 km.
Jõel on mussoonirežiim, kõrgeim veetase on suvel ja sügisel.
Alamjooksul kasutatakse Đà jõe vett niisutamiseks peamiselt riisikasvatuse tarbeks. Jõel on Hoa Bìnhi hüdroelektrijaam ja Sơn La hüdroelektrijaam.
Jõe ääres paikneb Hòa Bìnhi linn.
Artikli kirjutamisel on kasutatud inglise, tšehhi, norra ja vene Vikipeediat seisuga 15.10.2008.
Sügise

Sügise oli poliitilise satiiri ja huumori ajaleht, mis ilmus 1907. aastal Tallinnas. 
Toimetaja ja väljaandja oli Juhan Lilienbach. Pildid joonistas Aleksander Promet (pseudonüümiga Parmumeter).
Ajaleht oli 16 lk ja trükiti Tallinna "V. Ehrenpreis" (Woldemar Constantin Ehrenpreis) trükikojas. Hind oli 10 kopikat.
1571. aasta katk

1571. aasta katk oli 1571. aasta katkupuhang Tallinnas. Katk algas 25. juuli paiku. Kroonik Russowi järgi sai katk alguse linna apteegist ja see lubas Russowil väita, et Jumal tahtis näidata, et rohud ei suuda aidata katku, sõja ja kalli aja (st nälja) vastu.
Cathy Weseluck

Cathy Weseluck (õieti Catherine Weseluck; sündinud 21. augustil 1970 Torontos Ontario osariigis) on Kanada näitleja.
Hot-Deck imputeerimismeetod

Näiteid Hot-Deck imputeerimismeetoditest

Juhuslik Hot-Deck omistus klassis on imputeerimismeetod, kus moodustatakse andmetest kõigepealt doonorgrupid ja seejärel asendatakse puuduv tunnuseväärtus doonorgrupist võetud olemasoleva väärtusega. Sageli on valik tehtud juhuslikult.
Üldise juhusliku Hot-Deck omistuse korral omistatakse puuduvale väärtusele vastanute seast juhuslikult valitud objekti väärtus. Selle meetodi korral objekte gruppideks ei jagata ning tulemus on võrreldes eelmise variandiga robustsem.  
Järjestikune Hot-Deck omistus on imputeerimismeetod, kus kõik valimi objektid järjestatakse tausttunnuse järgi ja seejärel läbitakse. Puuduva väärtuse korral omistatakse sellele järjekorras eelneva samasse klassi kuuluva objekti olemasolev väärtus.

Doonorgruppide loomine

Imputeerimist viiakse täpsemate tulemuste saamise eesmärgil tihti läbi mittekattuvates imputeerimisgruppides (ingl donor pools). Need imputeerimisgrupid on moodustatud kasutades andmestiku teisi abitunnuseid, mille väärtuseid on teada kõikide valimiobjektide jaoks. Iga grupi sees rakendatakse tavaliselt üht ja sama imputeerimismeetodit puuduvate väärtuste leidmiseks. 
Gruppides imputeeritakse peamiselt kahel põhjusel. Esiteks võivad valimi erinevates alagruppides olla erinevad seosed ja seetõttu tunnus, mis sobib imputeerimistunnuseks ühes grupis, ei ole teises grupis sobilik. Sobilike gruppide määramine ja vajalike abitunnuste välja valimine eeldab head olukorra hindamise võimet ning teema tundmist. Teine põhjus seisneb selles, et alati ei ole kõigi tunnuste jaoks teada ühesugune abiinfo. Mingi kindla imputeerimismeetodi jaoks vajalikud tunnused ei pruugi olla teada kogu valimi  jaoks. Näiteks oletame, et leidub tugevalt seotud imputeerimisvektor , kuid ainult ühe hulga korral valimist. Sel juhul saab selle alagrupi korral rakendada mõnda keerulisemat meetodit nagu regressioon- või lähima naabri meetodit. Ülejäänud gruppide imputeerimiseks tuleb kasutada halvemaid imputeerimismeetodeid. Väga vähese abiinfo korral võib viimase abivahendina kasutada ka vastanute keskmisega imputeerimist või Hot-Deck imputeerimist.

Hot-Deck meetodi eelised ja puudused

Vaatamata sellele, et Hot-Deck meetod on praktikas väga laialdaselt kasutusel, pole selle kohta selgeid teoreetilisi tulemusi. Tänapäeval on välja arendatud palju teisi imputeerimismeetodeid, mille teoreetilised omadusi on palju paremini uuritud. Hot-Deck meetodite suureks eeliseks on nende lihtsus ja kiirus, mistõttu rakendatakse seda meetodit eriti suurte andmestike korral. Teiste meetoditega imputeerimine võtab palju rohkem aega, sest nende korral on iga vaatluse jaoks vaja tihtipeale teha palju teisi operatsioone (nt lähima naabri meetodi korral on vaja välja arvutada kaugus puuduvatest väärtustest, et leida kõige lähemad naabrid).
Õru valla lipp

Õru valla lipp on Valga maakonnas asunud endise Eesti haldusüksuse Õru valla lipp.
Lipp kinnitati 19. veebruaril 1997 Õru Vallavolikogu määrusega nr. 5.
Lipu autoriks on kunstnik-heraldik Priit Herodes.

Lipu kirjeldus

Õru valla ruudukujuline vapilipp on jagatud vertikaalselt kolmeks laiuks, valge-sinine-valge. Sinisel väljal on valge kannel ja selle kohal valge kroon. Lipu normaalmõõtmed on 105x105 cm, laiuse ja pikkuse suhe 1:1. Lipuvarras on sinine.

Põhjendus

Lipuvärvid viitavad Valgamaale. Sinine laid tähistab ka vallamaade paiknemist Väike-Emajõe orundi ja Valga nõo piires. Kannel märgib selle paikkonna elanike läbi sajandite kestnud laululembust ja vaimuerksust. Samuti osutab kannel Fr. Kuhlbarsile, kelle loomingus kandlel keskne koht on . Kroon sümboliseerib muistset "Kungla aega" ja ka seda, et valda kunagi "Vürstivallaks" kutsuti.
Zenon Eleast

Zenon Eleast (umbes 490 eKr – umbes 430 eKr) oli vanakreeka filosoof Elea koolkonnast.
Ta sai kuulsaks nn Zenoni apooriatega (vanakreeka sõnast aporia 'väljapääsmatu olukord') – argumentidega selle kasuks, et pole võimalik paljusus ning liikumine. Üldse oli apooriaid umbes 45, meieni on jõudnud ainult 9, nende seas "Dihhotoomia", "Achilleus ja kilpkonn" ja "Nool".
Joensuu Ülikool

Joensuu Ülikool on ülikool Joensuus Soomes.
Ülikool on asutatud aastal 1969. Aastast 2010, pärast ühinemist Kuopio Ülikooliga, on ta osa Ida-Soome Ülikoolist.
PhinDeli Town Buford

Ajalugu

Buford asutati 1866. aastal seoses esimese Ameerika Ühendriikide läbiva raudtee ehitusega. Sel ajal elas asulas umbes 2000 töölist, kes aga raudtee-ehituse kaugenemisega läände suundusid. Asula sai algselt nime kodusõja kindralmajori John Bufordi järgi.
1900. aastal avati Bufordis postkontor, mis suleti 2004. aastal.
1980. aastal kolis sinna koos oma abikaasa ja pojaga elama Don Sammons. Aastal 1992 ostis ta asula. Tema abikaasa suri 1995. aastal ja tema poeg kolis mujale 2007. aastal, misjärel jäi ta Bufordi ainsaks elanikuks.
Pärast seda, kui Don Simmons kolis oma pojale lähemale, läks kinnistu müüki. Asula ostsid 5. aprillil 2012 korraldatud oksjonil 900 000 dollari eest kaks Vietnami ettevõtjat. Hiljem selgus neist ühe isik: see oli Phạm Đình Nguyên. Ta hakkas asula kaupluses müüma PhinDeli kaubamärgiga kohvi ja nimetas selle järgi asula ümber. See kohvisort on Vietnamis toodetud.
Urmas Raudsepp

Urmas Raudsepp (sündinud 19. jaanuaril 1964 Võrus) on Eesti geofüüsik.

Elulugu

Urmas Raudsepp on tööliste poeg.
Lõpetas 1982 Võru 1. Keskkooli ja 1989 TÜ füüsika erialal; Ph.D. (2001, TÜ), väitekiri "Wind-driven circulation in the Gulf of Riga". Oli 1988–89 Eesti NSV TA Termofüüsika ja Elektrofüüsika Instituudi, 1989–92 Eesti TA Ökoloogia ja Mereuuringute Instituudi, 1992–2002 Eesti Mereinstituudi teadur, 2002– TTÜ meresüsteemide instituudi vanemteadur.

Teadustöö

Uurimisvaldkond: veekogude tsirkulatsiooni ja veevahetuse protsessid, hüdrodünaamika, ökosüsteemi, vee kvaliteedi ja ainelevi numbriline modelleerimine, järvede hüdrodünaamika. Põhjamaade Hüdroloogia Assotsiatsiooni preemia parima teaduspublikatsiooni eest 2002. aastal. Umbes 35 teadustrükist.
Ühtluskool

Ühtluskool on koolikorraldus, milles iga järgmine kooliaste põhineb eelmisel, võimaldades seeläbi tõrgeteta üleminekut ühest koolist teise.
Ühtluskooli nõuet hakati juurutama 17. sajandil (Jan Amos Komenský).
Ühtluskooli põhimõte on tänapäeval kasutusel enamikus arenenud riikides.
George Lascelles, seitsmes Harewoodi krahv

Perekond

Ta oli Henry Lascellesi ja printsess Mary vanem poeg. Ta oli ka kuningas George V vanim lapselaps ning kuninganna Elizabeth II tädipoeg. Tema vanavanemad, kuningas ja kuninganna, olid ristimise ajal tunnistajateks.

Haridus ja karjäär

Ta õppis Etoni Kolledžis, Cambridge'i ülikoolis ja teenis seejärel Briti armees. Ta edutati kapteniks ning ta võitles Teise maailmasõja ajal Itaalias. 1944–1945 oli ta sakslaste käes sõjavangis Golditzi lossis.

Ooper

Muusikaarmastajana pühendas Harewoodi krahv oma elu ooperile. Ta oli 1950–1953 ajakirja Opera toimetaja ning Royal Opera House'i direktor 1951–1953 ja 1969–1972. Ta on kirjutanud kolm muusikateemalist raamatut: "Kobbé's Complete Opera Book" (1953), "The Tongs and the Bones" (autobiograafia, 1981) ja "Kobbé's Illustrated Opera Book" (1989).
Osoonravi

Osoonravi on mis tahes ravimeetod, mille puhul kasutatakse toimeainena osooni.
Kuigi osooni on raviotstarbel kasutatud juba 19. sajandil, on selle toime teaduslik uurimine alanud alles viimastel aastatel.
Aksel Helmut Palgi

Aksel Helmut Palgi (31. jaanuar 1902 Küti vald, Virumaa – 14. september 1986 Sydney) oli Eesti kohtunik.
Ta õppis aastail 1922–1927 (lõpetas) Tartu Ülikooli õigusteaduskonnas, Korporatsioon Sakala vilistlane.
Aksel Helmut Palgi osales Vabadussõjas, oli 1923–1933 Tallinna-Haapsalu Rahukogu kohtuameti kandidaat, 1933–1934 Petseri 2., 1934–1938 Tallinna 4. ja 1. jaoskonnakohtunik. Alates 1938. aastast oli ta Tallinna Ringkonnakohtu liige, 1941. aastal Eesti NSV Ülemkohtu liige.
1944. aastal põgenes ta Saksamaale, siirdus edasi Austraaliasse.
Grete Klein

Grete Klein (sündinud 12. veebruaril 1989 Tallinnas) on eesti laulja ja näitleja.
Ta sai tuntuks Kanal 2 uudistesaate "Reporter" ilmateadustajana. 2012. aastal osales ta telesaates "Tähed jääl".
Aastast 2014 mängib ta "Padjaklubis" üht peaosalist neljast põhikarakterist - Laurat. 13.03.2019 sündis tal tütar kes sai nimeks Saara.
Zsigmondy teoreem

Zsigmondy teoreem väidab, et kui a ja b on ühistegurita positiivsed täisarvud ning a>b, siis täisarvude jada aⁿ – bⁿ igal liikmel on vähemalt üks primitiivne algtegur, välja arvatud juhul, kui a=2, b=1 ja n=6, ning mõningatel juhtudel ka siis, kui n=2 ning a+b on arvu 2 täisaste.
Teoreem on saanud nime Karl Zsigmondy järgi.
Końskowola

Nimi

Nimi "Końskowola" on lähedane fraasile "Końska Wola" 'hobuse tahe'. Rahvaetümoloogia järgi ongi tegemist lühendiga sellest fraasist. Muistendi järgi tahtis talumees risteel keerata ühte suunda, hobune teise suunda. Hobuse tahe jäi lõpuks peale.
Tegelikult sai küla nime "Wola Konińska" seoses sellega, et Jan z Konina (Jan Koninist) omandas Wola Witowska ehk Witowska Wola küla. Hiljem oli küla nimi Konińska Wola, kuni see 19. sajandil omandas praeguse kuju.

Ajalugu

Küla tekkis tõenäoliselt 14. sajandil.
8. juunil 1532 sai küla linnaõigused, kuid pärast 1870. aasta Jaanuari ülestõusu kaotas Końskowola linnaõigused ning pole seda tänini uuesti saanud.

Turism

Vaatamisväärseteks peetakse kahte katoliku kirikut ja luterliku surnuaia jäänuseid.
Końskowola on tuntud ka poola luuletajate Franciszek Dionizy Kniaźnini ja Franciszek Zabłocki surmakohana.
Zaza Urušadze

Zaza Urušadze (gruusia keeles ზაზა ურუშაძე; sündinud 30. jaanuaril 1966) on gruusia filmilavastaja.
Ta õppis Šotha Rusthaveli nimelises Gruusia Rahvuslikus Teatri- ja Filmiülikoolis ja töötas seejärel lavastajana Gruusia Rahvuslikus Filmiteatris aastatel 2002–2004. 2013. aasta oktoobris esilinastus tema lavastamisel valminud Eesti-Gruusia mängufilm "Mandariinid".
Tema isa oli jalgpallur Ramaz Urušadze.
Knut Nordby

Knut Nordby (11. november 1942 – 19. aprill 2005) oli norra psühholoog.
Tal oli täielik akromatopsia. Ta on tegelnud akromaatilise nägemisega ja kirjeldanud oma seisundit isiklikust vaatekohast.
Ta kirjutab muuhulgas: "Kuigi ma olen omandanud põhjalikud teoreetilised teadmised värvuste füüsikast ja värvusretseptorite mehhanismide füsioloogiast, ei aita miski sellest mul mõista värvuste tõelist loomust."
50 (Tallinna bussiliin)

Tallinna bussiliin 50 sõidab Seli asumi ja Pae asumi vahel. Liini teenindab Tallinna Linnatranspordi AS ning liiklus toimub kõigil päevadel.
Fastsiatsioon

Fastsiatsioon on taimevarre väärarend, kasvukuhiku ebatavaline laienemine ja varre laiuti vohamine.
Fastsiatsiooni võivad põhjustada kasvukuhiku vigastused, taimekahjurid ning viirus- ja bakterhaigused. Fastsiatsiooni saab esile kutsuda ka kunstlikult, nt kiiritamisega, keemiliste mutageenidega, rohke väetamisega.
Kultuurtaimede puhul on fastsiatsiooni tahtlikult esile kutsutud aretuslikel eesmärkidel, nt selleks, et saagikust suurendada.
Ilo Sildmäe

Ilo Sildmäe (kuni 1.03.1937 Sillenberg; 6. detsember 1922 Tallinn – 1. aprill 1991 Tartu) oli eesti õigusteadlane ja majandusajaloolane.
Teisest maailmasõjast võttis ta osa Eesti Laskurkorpuse koosseisus. Ta lõpetas aastal 1949 Tartu Riikliku Ülikooli õigusteaduskonna. Aastal 1968 kaitses ta teemal "Feodaalpärisorjusliku tootmise feodaalrendi dünaamikast Eestimaal XVIII sajandil" majandusdoktori väitekirja.
Ta töötas aastast 1950 Tartu Riiklikus Ülikoolis õppejõuna: aastatel 1950–1970 oli ta riigi- ja haldusõiguse kateedri dotsent, aastatel 1970–1974 oli ta samas professoriks; aastatel 1974–1987 oli ta rahvamajandusharude ökonoomika kateedri professor. Aastatel 1987–1991 oli ta Tartu Ülikooli tehisintellekti labori juhataja. Lisaks oli ta aastatel 1953–1961 Tartu Riikliku Ülikooli õppeprorektor ja aastatel 1964–1968 Tartu Riikliku Ülikooli õigusteaduskonna dekaan.
Ta kuulus aastast 1946 NLKP ridadesse. Kalle Muuli on teda raamatus Vabariigi sünnimärgid iseloomustanud jäiga kommunistina.

Isiklikku

Tema abikaasa Helga Sildmäe (neiuna Kaljumäe, 1927–1996) oli suusataja ja spordipedagoog; poeg Tõnis Sildmäe (1954–2017) oli pankur ja IT-spetsialist, teine poeg Toomas Sildmäe on Eesti ettevõtja, poliitik, autosportlane ja sporditegelane.
Eesti Muusikaloo Toimetised

Eesti Muusikaloo Toimetised oli aastatel 1995-2008 ilmunud muusikateaduslike artiklite kogumik.
Kogumiku andis aastatel 1995-1996 välja Eesti Keele Instituut, pärast seda Eesti Muusikaakadeemia.